РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 9

от дистанционното заседание чрез видеоконферентна връзка
на Комисия „Съдебна карта, натовареност и съдебна статистика”
към Съдийската колегия на Висшия съдебен съвет,
проведено на 15 април 2021 г.

Днес, 15 април 2021 г. от 10:00 часа се проведе дистанционно заседание чрез видеоконферентна връзка на Комисия „Съдебна карта, натовареност и съдебна статистика”  към Съдийската колегия на Висшия съдебен съвет, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:
ЧЛЕНОВЕ:	ДАНИЕЛА МАРЧЕВА
АТАНАСКА ДИШЕВА
БОРЯНА ДИМИТРОВА-отсъства
ДРАГОМИР  КОЯДЖИКОВ 
КРАСИМИР  ШЕКЕРДЖИЕВ 	

От администрацията на Висшия съдебен съвет присъстват експертните сътрудници към комисията: Надежда Азманова – началник отдел „САОД“ в дирекция „ИТСС“, Красимира Василева – началник отдел „ПОНД“ в дирекция  „Правна“ и Галина Хаджиева – старши експерт в отдел „САОД“ в дирекция „ИТСС“.

Заседанието протече при следния дневен ред :

1. Определяне състава на работната група сформирана с решение по протокол № 12/13.04.2021 г., т. 20 на СК на ВСС.

2. Доклад  за дейността на   Комисия „Съдебна карта, натовареност и съдебна статистика“ за 2020 г. 

По дневния ред: 

1. ОТНОСНО: Определяне състава на работната група сформирана с решение по протокол № 12/13.04.2021 г., т. 20 на СК на ВСС.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

1.1.  Приема в състава на работната група сформирана с решение по т. 20 от протокол № 12/13.04.2021 г. на Съдийската колегия на ВСС да участват членовете на Комисия „Съдебна карта, натовареност и съдебна карта“ към Съдийската колегия на ВСС.
1.2. Определя в състава на работната група да бъдат включени съдии с различна специализация от апелативните, окръжните и районните съдилища от всички апелативни райони, както и съдии от специализираните, военните и административните съдилища.
1.3. Приема в състава на работната група да бъдат включени всички членове на работните групи за наказателни дела, за граждански, търговски и фирмени дела и за административни дела, сформирани към КСКНСС с решение по т. 7 от протокол № 7/27.05.2020 година.
1.4. Приема да се изпратят писма до административните ръководители на апелативните съдилища, които в срок до 21.04.2021 г.,  да определят по един представител от районен, окръжен и апелативен съд от съответния апелативен район за участие в работната група съобразявайки съставите на работните групи по т. 1.3.
1.5. Приема да се изпрати писмо до административния ръководител на Апелативен специализирания наказателен съд, които в срок до 21.04.2021 г., да определи представител за участие в работната група от АСНС.
1.6.  Приема да се изпрати писмо до административния ръководител на Военно-апелативния съд, който в срок до 21.04.2021 г., да определи представител за участие в работната група.
1.7. Поименния списък да се внесе в следващо заседание на комисията. 

2. ОТНОСНО: Доклад  за  дейността на   Комисия „Съдебна карта, натовареност и съдебна статистика“ за 2020 г. 

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

2.1. Приема доклада за дейността на Комисия „Съдебна карта, натовареност и съдебна статистика“ към Съдийската колегия на Висшия съдебен съвет за 2020 г.
2.2. Докладът да се изпрати на Комисия по правни  въпроси към Пленума на ВСС, по компетентност.
2.3. Внася доклада за дейността на Комисия „Съдебна карта, натовареност и съдебна статистика“ за 2020 г. в заседание на Съдийската колегия на Висшия съдебен съвет, насрочено за 20.04.2021 г., като предлага на СК на ВСС да приеме следните решения:
ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

ПРИЕМА доклада за дейността на Комисия „Съдебна карта, натовареност и съдебна статистика“ към Съдийската колегия на Висшия съдебен съвет  за 2020 г., за сведение.

ПРЕДСЕДАТЕЛ НА
КОМИСИЯ „СЪДЕБНА КАРТА,
НАТОВАРЕНОСТ И СЪДЕБНА 
СТАТИСТИКА“: / п /

ДАНИЕЛА МАРЧЕВА